Demjany

Demjany ( Diehmen) su wjes  na juhu hornjołužiskeho wokrjesa Budyšin, kotraž słuša wot lěta 1999 ke gmejnje Dobruša-Huska. Hač do lěta 1973 běchu Demjany samostatna gmejna z Nowymi Demjanami jako wjesny dźěl, po tym najprjedy dźěl Husčanskeje gmejny.

 Geografija 
Demjany leža mjez 265 a 280 m nad mórskej hładźinu w sewjernym dźělu hornjołužiskich horow pod Wulkim Pichowom. Susodne wjeski su Drječin na wuchodźe, Nowe Demjany na juhu, Huska na sewjerozapadźe a Holca na sewjeru.

 Ležownostne mjena 
Michał Rostok naliči 1887 slědowace serbske ležownostne mjena: Jězory, Strónje, Cyhelniča, Kočanski haj, Haćenja.Michał Rostok: Ležownostne mjena. W: ČMS 40 (1887), str. 3–50, tu str. 18 (digitalizat).

 Stawizny 
Prěnje historiske naspomnjenje lěsneho łanowca jako Dymin abo Dimin pochadźa z lěta 1230. Ležownostne knjejstwo wukonješe přez lětstotki ryćerkubło w Demjanach samych.

W lěće 1884 měješe wjes po Mukowej statistice 244 wobydlerjow, z nich 90 Serbow (37 %). Demjanjenjo přisłušachu hač do reformacije Wjazońčanskej wosadźe, wot toho časa pak Husčanskej.

mini|center|upright=1.8|Powětrowy panorama Demjan

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Dobruša-Huska
Kategorija:Sydlišćo w serbskim sydlenskim rumje
Kategorija:Prěnje naspomnjenje 1230
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1936